section_heading: Citat
paragraph_text: Ovako je pisala devetnaestogodišnja Katarina Bogdanović u svom djevojačkom dnevniku nezadovoljna učiteljskim pozivom koji je obavljala u Tuzli, težeći većim životnim ciljevima i višem obrazovanju. I zaista, već naredne 1906. godine, daje otkaz i na čuđenje čitave okolice odlazi u Beograd na studije filozofije i književnosti. Međutim, ovo nije jedini trenutak u životu Katarine Bogdanović u kome je osjećala stagnaciju u vlastitom duhovnom razvoju i kada je bila daleko od centara kulture i znanosti.